**Г О Д И Ш Е Н Д О К Л А Д**

по чл. 40, ал. 2 на ЗЮЛНЦ за 2020 г.

Съгласно чл. 4 от Устава, утвърдените Правила и ред за извършване на общественополезна дейност, през 2020 г., изразходваните средства за осъществените от ЦИА дейности бяха насочени за предмета на дейност на Сдружението, а именно:

* извършване на изследвания, анализи и изготвяне на експертни заключения в областта на науката, образованието и културата, околната среда, регионалното развитие, транспортната политика, административната и съдебна реформа, електронното управление, иновациите и конкурентоспособността, социалната и селскостопанската политика;
* извършване на консултантска и експертна дейност по подготовката, оформянето и изпълнението на национални и международни проекти в посочените области;
* организиране и провеждане на информационни кампании и събития (дискусии, семинари, изложби, форуми, работни съвещания) за национални и международни инициативи в областите по т.1.;
* участие в разработването на проекти, свързани с управлението, финансирането и нормативната уредба на българското предучилищно, средно и висше образование, науката, културата, иновациите, предприемачеството и на областите по т.1,

като **основната целева група на ЦИА са преди всичко младежите: ученици и студенти**.

Целите си ЦИА осъществява чрез участие в проекти по национални и европейски програми, като за 2020 година отчитаме следните добри резултати:

**ПРОЕКТ Усъвършенстване на механизма за гражданско участие при формулирането и провеждането на политиката в областта на висшето образование в България**

Продължителност на проекта: 16 месеца (22 декември 2018 г. до 22 април 2020 г., удължен с 6 месеца поради Ковид-19. Проектът се финансира по Оперативна програма „Добро управление“, приоритетна ос „Ефективно и професионално управление в партньорство с гражданското общество и бизнеса“, Процедура BG05SFOP001-2.009 ПОВИШАВАНЕ НА ГРАЖДАНСКОТО УЧАСТИЕ В ПРОЦЕСИТЕ НА ФОРМУЛИРАНЕ, ИЗПЪЛНЕНИЕ И МОНИТОРИНГ НА ПОЛИТИКИ И ЗАКОНОДАТЕЛСТВО.

През 2020 г. по проекта беше извършено следното:

1. Създаване и поддържане на Портал на набиране обобщаване и структуриране на информацията в помощ на мрежа от представители на университети, бизнеси, бизнес организации и държавни органи, изработващи и провеждащи политиките в областта на висшето образование за обсъждане и предлагане на идеи.

2. Провеждане на поредица от кръгли маси.

1. Създаване на механизъм и на инструментариум за осъществяване на обратна връзка между бизнеса и институциите, разработващи политиките във висшето образование, която да осигурява подготвени кадри за пазара на труда.
2. изграждане на мрежа от представители на различни целеви групи - административни структури на изпълнителната власт, висши учебни заведения, неправителствени организации, социално-икономически партньори, бизнес, общественост, която да използва механизма и инструментариума за ефективна обратна връзка между бизнеса и институциите.

Всички експертни материали, презентации и експертни мнения, са качени на сайта на Центъра със свободен достъп. Дискусиите на кръглите маси са записани и са изготвени протоколи, отразяващи най-съществените елементи на дискусията.

Ангажирани експерти на ЦИА: Албена Вуцова; Боряна Дамянова; Олга Игнатова; Стайко Колев; Цветанка Ангелова.

**Проект** **FIT4FOOD 2030**

ЦИА участва като трета страна чрез паневропейската мрежа Ексайт на която сме член и която е партньор в проекта, координиран от Stichting Vrije Universiteit (Нидерландия). Проектът се финансира по програма Хоризонт 2020 и обединява 15 партньорски организации и 4 представителя на трети страни, между които и ЦИА. Продължителността на проекта е 36 месеца, удължен до декември 2020 поради Ковид-19.

Целта на проекта е да подпомогне ЕК при разработването и прилагането на политическата рамка Храни 2030. Чрез реализацията му се катализира така необходимата трансформация на изследванията и иновациите в областта на храните и продоволствената сигурност). Центърът за изследвания и анализи изгради Градска Лаборатория в София, в която ще се разработят модули за практически обучения за учащи и потребители. Лабораторията е част от паневропейската мрежа от подобни лаборатории, изградени към участници в проекта. Между тях се реализира обмен на добри практики, виртуални обучения и практикуми.

През 2020 година по проекта бяха извършено следното:

1. Финализиране на образователните модули/курсове, необходими за целите на проекта.
2. Адаптиране на образователни модули от други градски лаборатории.
3. Тестване на образователните модули от Градска Лаборатория Атина:
	1. Предприемачески курс за ученици в гимназия в 56 СУ;
	2. Семинар на тема „С малки стъпки – по-малко отпадък у нас и у дома“.
4. Провеждане на поредица събития с цел разпространение на разработените образователни модули
5. Обучителни сесии с учители и ученици
6. Семинари в неформална обстановка с граждани
7. Двудневно събитие, посветено на дискусии и получаване на обратна връзка от заинтересовани страни.
8. Подготовка на печатни издания, включващи образователни модули за ученици, специално изработени за преподаватели.

ЦИА участва активно в регулярни онлайн срещи по проекта, както организационни, така и свързани с анализ на работата на градските лаборатории. Всички материали от работата по проекта са качени на сайта на центъра.

Участници: Албена Вуцова; Мартина Арабаджиева.

**ПРОЕКТ РЕФРЕШ**

Проектът е финансиран от Програма Хоризонт 2020 - Дейност Мария Склодовска-Кюри с период на изпълнение 12 месец и приключи на 30.04. 2021 г. Проектът се координира от ЦИА, включва 20 партньора и над 30 асоциирани партньора от цялата страна: университети, научни центрове, музей, НПО, Британския съвет, СофияТехПарк и Русенска търговско-индустриална камара.

Целта на проекта е организация и провеждане на Нощта на учените – широка информационна кампания от координирани събития (на национално ниво и европейско ниво ) с разнообразни мултидисциплинарни теми, които да представят науката и учените пред широката публика, но най-вече сред младежи, жени и хора с увреждания по интригуващ начин, като ги окуражат да избират професии, свързани с развитието на науката и технологиите, но и много други теми, свързани с образованието, културата и социалните връзки. Темата на Нощта през 2020 беше посветена на Международната година на здравето на растенията.

Поради забраната от присъствени събития, Нощта беше проведена изцяло онлайн. Беше организирано национално ТВ студио, с участие на учени и организатори от бенефициентите от цялата страна. Отделно, програмите на всички партньори бяха излъчвани по повече от 50 канала в социалните медии. Над 200 научни презентации и демонстрации бяха показани по време на безпрецедентната тридневна програма за малки и големи любители на науката. Мега онлайн събитието се състоя на 27, 28 и 29 ноември и се излъчваше. Над 140 000 онлайн посетители наблюдаваха събитието. Над 500 учени взеха участие в подготовката, демонстрациите и излъчването на ивентите. Над 4,5 млн души бяха достигнати чрез офлайн и онлайн медийни канали.

Като координатор ЦИА подкрепяше административно всички участници, осигурявайки постоянна връзка между водачите на работните пакети, обмена на текущата информация между партньорите при подготовката на събитията, организира онлайн обучение за представители на партньорите на тема „Комуникация на науката във виртуална среда“. Представители на ЦИА представиха в студиото Европейския кът, неразделна част от Нощта.

ЦИА подготви отчети за пакет Управление, както и заключителен технически отчет на проекта, контролираше и подпомогна изготвянето на финансовите отчети на партньорите

Участници: Албена Вуцова; Цветанка Ангелова; Момчил Хардалов; Мартина Арабаджиева.

**ПРОЕКТ SOCKETS** (Societal Engagement with Key Enabling Technologies - Социално ангажиране с приложението на базовите технологии), споразумение за финансиране №: 958277

Проектът е финансиран от програма Хоризонт 2020.

Проектът обединява консорциум от 4 страни – Технологична фондация Дания - координатор, Технологичен институт Дания, Фондация Техналия Испания, Свободен университет Холандия, Италианска асоциация за индустриални изследвания, паневропейската мрежа Ексайт, към която като т.н. трети страни участват институции от България, Сърбия, Естония. Консорциумът дава възможност за контакти с индустрията, с мрежи за иновации, производители, професионални потребители и граждани. Той съчетава възможности за тестване, създаване на прототипи, оценяване и разпространение на инструментариум за съвместно ангажиране на гражданите и обществото в новите технологии: от лабораторните и иновационните мрежи на иноваторите до научните музеи на гражданското общество. За тази цел SocKETs разработи тестови казуси за Европа по темите:

* електронно здравеопазване;
* кръгова икономика;
* индустриални системи за автоматизация,

обединяващи изследователи (включително социални и хуманитарни науки), с промишленост, производители, професионални потребители и граждани.

Целта е да се анализират:

1. потенциалът на базовите технологии, за да допринесат за решаване на обществени предизвикателства;
2. инструментите и методологиите за участие на промишлеността в различни форми на сътрудничество с граждани и други заинтересовани страни в обществото;
3. приоритети на гражданите и заинтересованите граждански организации към новите технологии.

Проектът е тригодишен, с начало през октомври 2020 г. През ноември 2020 г. беше проведена тридневна онлайн среща за начало на проекта. През месеците ноември и декември по Работен пакет 1 – СЕРИЯ от добри практики на гражданска ангажираност: контекст, култура и смислени измерения беше извършена значителна проучвателна дейност и бяха проведени 4 от очакваните 6 интервюта. Целта им беше да картографират състоянието на електронното здравеопазване в България. В процеса на работата бяха провеждани ежеседмични онлайн срещи за проследяване на напредъка. ЦИА беше интервюирана във връзка с културните аспекти и склонността на гражданите и българското обществото да участва в разработка на нови продукти, услуги и модели които са резултат от новите технологии.

**ПРОЕКТ AGRIECO**

Проектът “Strategic partnership for AGRI-entrepreneurship and EcoInnovation” - AgriEco е финансиран по програма ERASMUS+, КД 2: Cooperation for innovation and the exchange of good practices, Strategic partnerships in the field of education, training and youth, Agreement n°2019-1-BG01-KA203-062284, KA 203/HE-26/17-09-2019 и създава взаимно допълващи се нови знания и умения у студентите в подкрепа на бъдещата им работа в областта на аграрното предприемачество, като се изграждат възможности да взимат реални практически решения.

Проектът не е алтернатива на формалното образование, а е по-скоро стъпка към изглаждане на прехода от университет към работа, включително: подобрено портфолио на студента, предлагащо специално разработено специализирано обучение; придобиване на нови компетенции и опит; нови модели на обучение, включително медийни дисциплини; и промяна (в различна степен) на отношението към връзката „образование2бизнес“. Координатор е Тракийски университет – Стара Загора, а ЦИА е основен партньор, заедно с Аграрен университет Пловдив от българска страна и Македонски университет, Гърция; Държавен Педагогически университет Павлодар, Казахстан; ЦИП – Център за младежи – бизнес инкубатор, Сърбия.

Проектът е с обща продължителност 33 месеца.

През 2020 г. ЦИА изпълни следните дейности по проекта:

1. Подготовка на анализ на нуждите и спецификите на предприемачите в аграрния сектор в България.
2. Подготовка и оценка на техническо задание за създаването на онлайн платформа за обучение, която да послужи за постигането на целите по проекта.

Представители на ЦИА редовно участваха в срещи по проекта, както и в допълнителни дейности за разпространението му.

Участници: Албена Вуцова; Цветанка Ангелова.

**ПРОЕКТ YOUTHCAP**  „Employing Innovative tools for raising YOUTH organizations’ CAPacity and youth carrier development”

Проектът се финансира по програма ERASMUS +, KA2 - Сътрудничество за иновации и обмен на добри практики, KA205- Стратегическото партньорство. Целта на тази ключова дейност е основана на общата идея за изграждане на успешен модел за интеграция на младежки асоциации, институции, бизнес и други заинтересовани страни, с цел да се подпомогне по-високата заетост и развитие на адекватни умения и професионални качества сред младите хора.

ЦИА е координатор и ръководи изпълнението на проекта по договор № 2019-3-BGO1-KA205-077754; KA 205/Youth-04/26-02-2020. Участват още три организации: Гражданско сдружение Освежение- Сърбия, Научна асоциация ПроГлобъл- Румъния, Асоциация на възпитаниците на ITU- Турция.

Проектът ще се изпълнява в рамките на 36 месеца поради възникналата епидемиологична обстановка.

В рамките на първата година Центърът организира 3 работни срещи с всички партньори. Беше подготвена структура за анализ на разликите в уменията на капацитета на младежките организации и идентифициране на знания, необходими за професионална реализация на младежта. Беше подготвен и подробен анализ за България за състоянието на младежката безработица в страната, както и обобщен анализ, включващ подробните анализи на останалите партньори по проекта. ЦИА официално издаде общия анализ под формата на книга „Skill Gap Analysis On Capacity Of Youth Organizations And Identifying Knowledge Required For Youth Professional Realization“.

Резултатите от проекта могат да се видят на страницата на Центъра.

Участници: Албена Вуцова; Цветанка Ангелова; Дарина Заимова.

**Проект КАСТ** (CAST - Capacity Building For Success - Fostering Youth Professional Realization And Employability)

Проект се финансира по програма ERASMUS + Key Action - Cooperation For Innovation And The Exchange Of Good Practices, Capacity Building For Youth InNeighbouring And Enlargement Countries – централизирана мярка по програма Еразъм и е с продължителност 24 месеца, като работата по него стартира в края на 2020 г.

Проектът се изпълнява от 8 участника с координатор фондация за развитие на науката “Prona” от Черна Гора. Партньори са ЦИА и още 7 асоциации и дружества от Сърбия, Румъния, Босна и Херцеговина, Албания, Северна Македония и Италия, които работят в области като нови технологии, иновации, развитие и наука.

Приоритетни дейности на CAST са:

* обмен на знания – създаване на мрежа от академични и бизнес лидери, отворен достъп до резултати от проекти и проведени проучвания, организиране на съвместни форуми и дейности;
* комуникация на знания – гарантира по-добро разбиране и изграждане на нови умения и познания;
* укрепване на институционалния капацитет.

Проектът предвижда разработване на унифицирани учебни курсове, чрез които се адресират потребностите на бизнеса, като се предоставя възможност за квалификация и личностно развитие на младите хора.

**Проект „ Senior reserachers** („Citizen Senior Researchers - Raising The Competences Of Senior Adults And Incorporating Them In Research And Analytical Activities Under The Label Of Citizen Science”)

Проектът се финансира от програма ERASMUS+ Key Action Cooperation For Innovation And The Exchange Of Good Practices, Strategic Partnerships For Adult Education и ще стартира през декември 2020 г. Той е с продължителност 18 месеца и се реализира с участието на 5 партньора от Полша, Словения, Чехия и България, с координатор Иновационен център „Мелница на знанието”, Полша.

Проектът се фокусира върху едно от основните предизвикателства пред съвременния свят – да бъде развиван и използван капацитетът на възрастните хора (65+) в различни области на обществения живот. Участието им в научни проекти, наречени общо „наука за гражданите“, ще спомогне за по-доброто разбиране и използване на новите технологии.

На базата на съществуващите добри практики ще се анализират възможностите за инкорпориране на възрастните хора, като бъдат създадени специфични учебни програми и се популяризира доброволчеството сред тях.

**Допълнителни дейности**

1. Центърът участва активно в Софийски **Фестивал на науката 2020**, където представи свои текущи и бъдещи проекти.

2. Като партньор на Технически университет-София, Центърът активно участва в дейностите по проект **Жените в инженерните науки**, финансиран по Програма участие на ЮНЕСКО. В рамките на проекта бяха организирани поредица от дискусии, семинари и много интересна двудневна заключителна конференция. Участници: Албена Вуцова; Момчил Хардалов; Боряна Дамянова; Цветанка Ангелова.

3. ЦИА активно участва в подготовката на два нови проекта:

1. Проект FRESHER 21, в който ЦИА е координатор с участието на още 22 бенефициенти от България за провеждане на Европейска нощ на учените 2021.
2. Проект EIT Food, финансиран от EIT Regional Innovation Scheme, за кандидат за Хранителен хъб за България през 2021-2023.

**ДРУГИ**

1. През отчетния период бяха проведени три общи събрания: за актуализиране на Устава на Центъра и за промяна в състава на Управителния Съвет. Промените бяха внесени и приети от Агенцията по вписванията.
2. Периодично се провеждаха заседания на Управителния съвет за обсъждане изпълнението на задачите по всички текущи проекти, подготовката на предложения за нови проекти и участията в събития, организирани от наши партньори, както и финансовото състояние на Центъра. Решенията на УС са протоколирани.
3. Центърът се регистрира като издателство и издаде първата си книга.
4. Информация за дейността на Центъра се публикува периодично на интернет страницата му и във Фейсбук. Поради карантината, планираното честване на 15 годишнината от създаването на ЦИА беше отменено и отбелязано само в сайта.

Общият финансов резултат от дейността на ЦИА за 2020 г. е следния: приходи 393 119 лв., разходи 389 906 лв.

 ПРЕДСЕДАТЕЛ НА УС: / п /

 /проф. д-р АЛБЕНА ВУЦОВА/